Οδοντιατρικό Βήμα

Το Ariston Academy ταξιδεύει στη ΘΕΣΣΑΛΟΝΙΚΗ!
2024-06-28 08:30 - 2024-06-29 18:00 UTC | Makedonia Palace Hotel, Λεωφ. Μεγ. Αλεξάνδρου 2, Θεσσαλονίκη, Θεσσαλονίκης, 546 40, Ελλάδα
H Ariston Dental μετά την τεράστια επιτυχία του 3ου Ετήσιου Συνεδρίου Ariston Academy τον χειμώνα στην Αθήνα, ανακοινώνει με μεγάλο ενθουσιασμό πως το Ariston Academy IS ON THE ROAD!
Ακολουθήστε την στη Θεσσαλονίκη στις 28-29 Ιουνίου 2024, για ένα νέο συναρπαστικό ταξίδι στον κόσμο της σύγχρονης εμφυτευματολογίας, με θέμα: «Χειρουργική & Προσθετική Εμφυτευματολογία: Οδηγώντας το Μέλλον»!
✔ ΠΕΡΙΟΡΙΣΜΕΝΟΣ ΑΡΙΘΜΟΣ ΘΕΣΕΩΝ ✔ ΘΕΩΡΗΤΙΚΗ & ΠΡΑΚΤΙΚΗ ΑΣΚΗΣΗ ΓΙΑ ΟΛΟΥΣ
Θα έχετε την ευκαιρία να ακούσετε τον διακεκριμένο ομιλητή Dr. Γιάννη Βεργούλη και να μάθετε για τα βιολογικά καθοδηγούμενα πρωτόκολλα στη χειρουργική και προσθετική αποκατάσταση.
Επιπλέον, ο Αμερικανός Dr. Mariano Polack θα μοιραστεί την εμπειρία του στην επιτυχημένη αποκατάσταση στη σύγχρονη εμφυτευματολογία.
Τέλος, ο Dr. Μηνάς Λεβέντης θα επικεντρωθεί σε καινοτόμες πρακτικές και σύγχρονες εφαρμογές στη διατήρηση και ανακατασκευή της φατνιακής ακρολοφίας.
Δείτε το αναλυτικό πρόγραμμα των ομιλητών και εξασφαλίστε τη θέση σας σε αυτό το πρωτοποριακό συνέδριο που θα σας εξοπλίσει με τις τελευταίες γνώσεις και δεξιότητες στον τομέα της Χειρουργικής & Προσθετικής Εμφυτευματολογίας! ΕΔΩ

«Οι επιπτώσεις του καπνίσματος στη Στοματική Υγεία»
2024-06-29 19:00 - 21:00 | Νεστορίδειο Μέλαθρο, Πλ. Γαβριήλ Χαρίτου, Ρόδος, Δωδεκανήσου, 851 00
Ο Οδοντιατρικός Σύλλογος Δωδεκανήσου και η Ελληνική Αντικαρκινική Εταιρεία – Παράρτημα Ρόδου, με την σύμπραξη του Ιατρικού Συλλόγου Ρόδου, διοργανώνουν το Σάββατο 29 Ιουνίου 2024 στις 19:00, στη νέα πτέρυγα του Νεστορίδειου Μελάθρου (πρώην οδός Κω), εκδήλωση με θέμα: «Οι επιπτώσεις του καπνίσματος στη Στοματική Υγεία».
Ομιλητές:
Μπεχράκης Παναγιώτης, Πνευμονολόγος, καθηγ. Ιατρικής Σχολής ΕΚΠΑ
Κάλφας Σωτήριος, καθηγ. Περιοδοντολογίας ΑΠΘ.
Στουφή Ελεάνα, στοματολόγος, διδάκτωρ ΕΚΠΑ
Μουτούσης Γεώργιος, Οδοντίατρος.

Dr. Joseph CHOUKROUN - PRF COURSE
2024-07-05 09:00 - 17:00 | Ίδρυμα Ευγενίδου, Λ. Συγγρού 387, Αθήνα, Αττικής, 17565
Στο πλαίσιο του συνεδρίου RegenDays, στο «Ίδρυμα Ευγενίδου» διοργανώνεται πρακτικό σεμινάριο την Παρασκευή 5 Ιουλίου 2024 με ομιλητή τον Dr. Joseph CHOUKROUN και θέμα: «PRF & Osteo-immunology: Fast System & Planification of bone augmentation»
Θεματολογία:
> Basic principles of PRF: concept, content, clinical applications.
Indications: soft tissue management, bone augmentation, alveolar management.
> Use of new instruments: PomPac, PomSwing, PomCol, PomPress
> Sticky bone: Preparation, handling, use.
> Bone grafts and PRF.
> Biological conditions for success: Osteoimmunology,
Immune supplementation, vitamin D, cholesterol, biomaterials.
> The role of tension and pressure in vascularization.
>> Hands-on : PRF and Sticky Bone + Phlebotomy
Χορηγός του πρακτικού σεμιναρίου η εταιρεία Ιωάννης Τσαπράζης ΑΕ
Κόστος πρακτικού σεμιναρίου:
– 360 ευρώ (17% έκπτωση, για τα άτομα που θα παρακολουθήσουν και το συνέδριο = 299 ευρώ).
– Κόστος πρακτικού σεμιναρίου για φοιτητές/μεταπτυχιακούς και μέλη Ακαδημιών – Επιστημονικών Εταιρειών: 280 ευρώ (-22%)

6ο Αιγαιοπελαγίτικο Οδοντιατρικό Συνέδριο
2024-07-05 09:00 - 2024-07-06 19:00 | Ομήρειο Πνευματικό Κέντρο, Πολυτεχνειου 5, Χίος, Χίου, 821 00, Ελλάδα
Στις 5 και 6 Ιουλίου θα πραγματοποιηθεί στη Χίο το 6ο Αιγαιοπελαγίτικο Συνέδριο με συνδιοργανωτές τους Οδοντιατρικούς Συλλόγους των νησιών του Αιγαίου (Λέσβου, Σάμου, Δωδεκανήσων & Κυκλάδων). Θέμα του Συνεδρίου είναι «Οδοντιατρικό ταξίδι στο νησί της Μαστίχας». Επιστημονικός υπεύθυνος του Συνεδρίου είναι ο Πρόεδρος του Ι.Ε.Θ.Ε., Καθηγητής Αθανάσιος Αθανασίου και επίσημος προσκεκλημένος στην Τελετή Έναρξης θα είναι ο διάσημος Χιώτης αστροφυσικός της NASA, νεοεκλεγείς Πρόεδρος της Ακαδημίας Αθηνών, Δρ. Σταμάτιος Κριμιζής γεγονός που αποτελεί μεγάλη τιμή για το θεσμό των Αιγαιοπελαγίτικων Συνεδρίων και για την οδοντιατρική κοινότητα της Χώρας στο σύνολο της.
Κατά τη διάρκεια του συνεδρίου θα γίνει αδελφοποίηση του ΟΣΑ και του ΟΣΧ. Η αδελφοποίηση του Οδοντιατρικού Συλλόγου Χίου με τον Οδοντιατρικό Σύλλογο Αττικής προάγει την αμοιβαία συνεργασία και αλληλοϋποστήριξη των Μελών των δύο Συλλόγων και θα οδηγήσει στη σύσφιξη των επιστημονικών και κοινωνικών δεσμών.
ΔΕΙΤΕ ΤΟ ΤΕΛΙΚΟ ΠΡΟΓΡΑΜΜΑ

Athens ReGen Days, 2024
2024-07-06 09:00 - 18:00 | Ίδρυμα Ευγενίδου, Λ. Συγγρού 387, Αθήνα, Αττικής, 17565
Ένα σημαντικό Οδοντιατρικό συνέδριο, με θέμα την Οστική Ανάπλαση και τη Διαχείριση των Μαλακών Ιστών και κορυφαίους ομιλητές από την Ελλάδα, την Κύπρο και το εξωτερικό, διοργανώνεται το Σάββατο 6 Ιουλίου 2024, στο “Ίδρυμα Ευγενίδου”, από την ADM – 1st Choice Medicals & την Purgo Biologics.
Τίτλος του συνεδρίου: «FAILURES AND COMPLICATIONS IN GBR AND SOFT TISSUE SURGERY: How to prevent and deal with them».
(ΑΠΟΤΥΧΙΕΣ ΚΙ ΕΠΙΠΛΟΚΕΣ ΣΤΗΝ ΚΑΘΟΔΗΓΟΥΜΕΝΗ ΟΣΤΙΚΗ ΑΝΑΠΛΑΣΗ ΚΑΙ ΤΗ ΧΕΙΡΟΥΡΓΙΚΗ ΤΩΝ ΜΑΛΑΚΩΝ ΙΣΤΩΝ: Πώς να αποφευχθούν και πώς να αντιμετωπιστούν).
Ομιλητές:
Δρ. Γούμενος Γεώργιος, BScPharm, DDS, MS, DrOdont (πρόεδρος του συνεδρίου) – Ελλάδα
Δρ. Βήλος Γεώργιος, DDS, MS – Ελλάδα
Δρ. Πελεκάνος Σταύρος, Dr. Med Dent. D.D.S. – Ελλάδα
Δρ. Πέτσας Αχιλλέας, DDS, MSc oral biology – Κύπρος
Δρ. Πίκολος Δώρος, DDS, MSc in periodontology – Κύπρος
Dr Bessa Luis, DDS – Portugal
Dr. Choukroun Joseph, MD – France
Dr. Surmenian Jerome, DDS, MS, CAGS – France
Special host:
Δρ. Νακοπούλου Κλεοπάτρα, BSc, DDS, MSc, PhD
(Γλώσσα: Ελληνικά & Αγγλικά, με μετάφραση)
Επίσης, την Κυριακή 7 Ιουλίου, θα διοργανωθεί στον ίδιο χώρο, πρακτικό σεμινάριο με τίτλο “PRF & Osteo-Immunology: Fast System & Planification of bone augmentation” και ομιλητές τους Δρ. Joseph Choukroun & Jerome Surmenian.
Κόστος:
– Early bird, έως τις 29 Φεβρουαρίου 2024: 280 ευρώ.
– Middle bird, 1 Μαρτίου – 31 Μαΐου 2024: 330 ευρώ.
– Late bird, 1 Ιουνίου – 6 Ιουλίου 2024: 380 ευρώ.
– Φοιτητές/μεταπτυχιακοί (30 θέσεις): 150 ευρώ
– Κόστος πρακτικού σεμιναρίου: 360 ευρώ (-17%), για τα άτομα που θα παρακολουθήσουν και το συνέδριο.

Στοματική υγεία και πληθυσμιακή μακροβιότητα
2024-07-17 15:00 - 16:00
Webinar με ομιλήτρια την κ. Σωτηρία Δαυιδοπούλου, Επίκ. Καθηγήτρια ΑΠΘ.
Ο πληθυσμός της Ελλάδας προοδευτικά γερνάει. Η αύξηση του προσδόκιμου ζωής έχει οδηγήσει σε σημαντικές αλλαγές στην ποιότητα της ζωής, ειδικά για τους ηλικιωμένους. Η διατήρηση της στοματικής υγείας σε έναν πληθυσμό που μακροημερεύει αλλά δεν ευημερεί, αντιμετωπίζει πολλές προκλήσεις και δυσκολίες, ιδιαίτερα αν λάβει κανείς υπόψη του τα πολύπλοκα σύγχρονα προβλήματα όπως η οικονομική ανασφάλεια, η φτώχεια, η μοναξιά και η απομόνωση. Τα τελευταία χρόνια παρατηρείται αύξηση των περιστατικών ηλικιωμένων ακόμη και υπερήλικων ασθενών οι οποίοι, ενώ έχουν καταφέρει να διατηρήσουν σε μεγάλο βαθμό τα φυσικά τους δόντια, εμφανίζουν σοβαρό πολυτερηδονισμό και περιοδοντίτιδα. Συχνά ο οδοντίατρος καλείται να λύσει ένα δύσκολο γρίφο. Να βρει το βέλτιστο σχέδιο θεραπείας που να ανταποκρίνεται στις πραγματικές ανάγκες και προσδοκίες του ασθενή, αλλά παράλληλα να είναι αυτό εφικτό με την ελάχιστη ταλαιπωρία και οικονομική επιβάρυνση. Στο webinar θα γίνει αναφορά σε όλους αυτούς τους προβληματισμούς και θα προταθούν λύσεις που επιτρέπουν την αναχαίτιση της τερηδόνας με την ελάχιστη παρέμβαση.
Πληροφορίες-εγγραφές ΕΔΩ

FDI 2024
2024-09-12 08:00 - 2024-09-15 17:00 | Istanbul Congress Center, Κωνσταντινούπολη, Τουρκία

«Η τέχνη και η σοφία της Ενδοδοντίας στα μονοπάτια των Κενταύρων»
2024-09-14 08:30 - 2024-09-15 19:00 | Volos Palace Hotel, Ξενοφώντος & Θράκων, Βόλος, Μαγνησίας, 383 33, Ελλάδα
Ο Σύλλογος Ελλήνων Ενδοδοντολόγων και ο Οδοντιατρικός Σύλλογος Μαγνησίας διοργανώνουν Διημερίδα με τίτλο «Η τέχνη και η σοφία της Ενδοδοντίας στα μονοπάτια των Κενταύρων», που θα πραγματοποιηθεί στις 14 & 15 Σεπτεμβρίου 2024 στο ξενοδοχείο Volos Palace.
Η Οργανωτική και Επιστημονική Επιτροπή διαμόρφωσαν με ιδιαίτερη επιμέλεια ένα επιστημονικό πρόγραμμα υψηλότατου επιπέδου με ομιλητές γνωστούς στην οδοντιατρική κοινότητα για την κατάρτιση, τον επαγγελματισμό και την αξιοπιστία τους.
Το Σάββατο 14 Σεπτεμβρίου, οι συμμετέχοντες θα έχουν τη δυνατότητα να παρακολουθήσουν 6 θεωρητικές διαλέξεις με θεματολογία που καλύπτει όλο το φάσμα της σύγχρονης Ενδοδοντίας και όχι μόνο, καθώς και ένα Στρογγυλό Τραπέζι με θέμα: «Διεπιστημονική προσέγγιση Οδοντικού Τραύματος: Θεραπεία και Πρόληψη». Το θεωρητικό μέρος της Διημερίδας προσδίδει 9 Μόρια Επαγγελματικής Επιμόρφωσης Οδοντιάτρων από το ΙΕΘΕ.
Την Κυριακή 15 Σεπτεμβρίου, οι συμμετέχοντες θα έχουν τη δυνατότητα να εκπαιδευτούν σε 3 διαφορετικά συστήματα μηχανοκινούμενων εργαλείων και ένα εξειδικευμένο πρακτικό σεμινάριο για την Απομόνωση, υπό την καθοδήγηση έμπειρων και με υψηλή επιστημονική κατάρτιση συναδέλφων.
Το πρακτικό μέρος της Διημερίδας προσδίδει 8.25 Μόρια Επαγγελματικής Επιμόρφωσης Οδοντιάτρων από το ΙΕΘΕ.
Επωφεληθείτε από την έκπτωση Early Bird πραγματοποιώντας την εγγραφή σας έως τις 20/7/2024 στο https://apr.com.gr/endo-seminarvolos-2024/
Η Διημερίδα πραγματοποιείται με την υποστήριξη της ΕΕΑΘΛΟ.
Πρόγραμμα- Περισσότερες Πληροφορίες: https://greekendodontists.gr/i-techni-kai-i-sofia-tis-endodontias/

Περιοδοντική θεραπεία 2024 - Τι μπορεί να πετύχει
2024-09-14 09:00 - 15:00 | Sikyon Coast, Σικελιανού, Συκιά, Ξυλόκαστρο, Κορινθία, 20400
Ο Οδοντιατρικός Σύλλογος Κορινθίας διοργανώνει άλλη μια επιστημονική ημερίδα, αυτή τη φορά με θέμα «Περιοδοντική θεραπεία 2024 – Τι μπορεί να πετύχει». Η ημερίδα θα πραγματοποιηθεί το Σάββατο 14 Σεπτεμβρίου 2024, στον συνεδριακό χώρο Sikyon Coast – Συκιά, στο Ξυλόκαστρο.
Πρόγραμμα
09:00 – 09:30 Προσέλευση – Εγγραφές
09:30 – 9:45 Προσφωνήσεις – Χαιρετισμοί
9:45-10:00 «Νέα ταξινόμηση περιοδοντικών νόσων. Τι πρέπει να γνωρίζει ο κλινικός οδοντίατρος» Λεωνίδας Μπατάς
Τα τέσσερα βήματα της περιοδοντικής θεραπείας – Σύγχρονες κλινικές οδηγίες
10:00-10:30 Πρώτο βήμα περιοδοντικής θεραπείας – «Γιατί είναι σημαντικό;» Δήμητρα Σακελλάρη
10.30-11:00 Δεύτερο βήμα περιοδοντικής θεραπείας – «Αναπόσπαστο κομμάτι της θεραπευτικής προσέγγισης –ο ρόλος των φαρμάκων». Ιωάννης Φραγκιουδάκης
11.00-11:30 Τρίτο βήμα περιοδοντικής θεραπείας, «Η χειρουργική αντιμετώπιση – Πότε εφαρμόζεται;» Λεωνίδας Μπατάς
11.30-12:00 Τέταρτο βήμα περιοδοντικής θεραπείας – «Ο περιοδοντικός ασθενής είναι ασθενής εφ’ όρου ζωής». Ιωάννης Φραγκιουδάκης
12:00-12:30 Συζήτηση και ερωτήσεις
12:30- 13:00 Διάλειμμα καφέ
Ενότητα Περιεμφυτευματίτιδα. Η σύγχρονη θεραπευτική πρόκληση
13:00-13:30 «Ποιοι παράγοντες την επηρεάζουν;» Δήμητρα Σακελλάρη
13:30-14:30 «Μη χειρουργική προσέγγιση» Ιωάννης Φραγκιουδάκης
14:30-15:00 «Χειρουργική προσέγγιση» Λεωνίδας Μπατάς
Εισηγητές
Δήμητρα Σακελλάρη Καθηγήτρια, Διευθύντρια Εργαστηρίου Προληπτικής Οδοντιατρικής, Περιοδοντολογίας και Βιολογίας Εμφυτευμάτων Οδοντιατρικού Τμήματος Α.Π.Θ.
Λεωνίδας Μπατάς Επίκουρος Καθηγητής Οδοντιατρικού Τμήματος Α.Π.Θ.
Ιωάννης Φραγκιουδάκης Απόφοιτος ΠΜΣ Περιοδοντολογίας, Υποψήφιος διδάκτωρ

Ημερίδα του Ο.Σ. Αιτωλοακαρνανίας: Βλέπουμε αυτό που γνωρίζουμε. Οδηγός τερηδονικών βλαβών
2024-09-14 09:00 - 16:00 | Κέντρο Λόγου & Τέχνης «ΔΙΕΞΟΔΟΣ, Αθ. Ραζηκότσικα 25, Μεσολόγγι, Αιτωλοακαρνανία, 30200, Ελλάδα
Πληροφορίες- πρόγραμμα ΕΔΩ

All about Endo Retreatment
2024-09-14 09:00 - 2024-09-15 17:00 | Ακαδημία Κλινικής Οδοντιατρικής, Εριφύλης 17-19, Αθήνα, Αττική, 116 34
Στις 14-15 Σεπτεμβρίου 2014 θα πραγματοποιηθεί σεμινάριο από την ΑΚΟ με θέμα “All about Endo Retreatment” και ομιλητή τον Ανδρέα Κροκίδη.
Η επανάληψη της ενδοδοντικής θεραπείας είναι πάντοτε μια διαδικασία πολύπλοκη και δύσκολη. Η παρουσία συμπτωμάτων, η ήδη αποτυχημένη αρχική επέμβαση καθώς και η πιθανή ύπαρξη συμβαμάτων δυσκολεύουν περισσότερο μια εξ αρχής περίπλοκη κατάσταση. Τα βασικά στάδια που πρέπει να γνωρίζει ο κλινικός πριν την επέμβαση, είναι η αξιολόγηση της προβλεψιμότητας της επανάληψης, η κατανόηση πιθανόν αίτιων αποτυχίας την αρχικής θεραπείας όπως επίσης και συμβάματα που τυχών θα συναντήσει κατά την επανάληψη.
Στην κλινική πράξη επίσης, είναι βασικό ο κλινικός να γνωρίζει τεχνικές αφαίρεσης ενδοριζικών αξόνων, αφαίρεσης εμφρακτικών υλικών του ριζικού σωλήνα, προσπέλασης σκαλοπατιών και αντιμετώπισης μπλοκαρισμένων ριζικών σωλήνων. Όπως επίσης και τρόπους διαχείρισης πιο μοιραίων συμβαμάτων όπως διατρήσεις του υποπολφικού τοιχώματος και του ριζικού σωλήνα, καθώς και διαχείριση σπαρμένων εργαλείων.
Στόχος αυτού του διήμερου σεμιναρίου είναι οι συμμετέχοντες να εξοικειωθούν με τα κλινικά στάδια της επανάληψης της ενδοδοντικής θεραπείας, τόσο σε θεωρητικό επίπεδο, όσο και σε επίπεδο πρακτικής άσκησης.
Στο θεωρητικό μέρος θα αναλυθούν οι τεχνικές και τα υλικά για:

Αξιολόγηση.
Διάνοιξη.
Σωστή στρατηγική στη ΧΜΕ με μηχανοκίνητα εργαλεία Ni-Ti.
Διαχείριση συμβαμάτων.
Αποτελεσματική και ασφαλή χρήση των υγρών διακλυσμού.
Τρισδιάστατη έμφραξη του συστήματος των ριζικών σωλήνων με τεχνικές θερμής συμπύκνωσης και βιο-επαγωγικά υλικά.

Στο πρακτικό μέρος θα γίνει άσκηση των συμμετεχόντων σε:

Αφαίρεση αξόνων.
Αφαίρεση γουταπέρκας.
Διαχείριση σκαλοπατιών.
Διαχείριση διατρήσεων.
Διαχείριση σπασμένων εργαλείων.
Έμφραξη του ριζικού σωλήνα.

Οι ασκήσεις θα πραγματοποιηθούν σε πλαστικά μπλοκ και τρισδιάστατα διαφανή δόντια.
Οι συμμετέχοντες θα έχουν τη δυνατότητα να χρησιμοποιήσουν το κλινικό μικροσκόπιο καθώς και όλο τον υπόλοιπο περιφερειακό εξοπλισμό κατά την διάρκεια όλων των ασκήσεων.
Σκοπός του σεμιναρίου:

Η κωδικοποίηση της σωστής αξιολόγησης των δοντιών που χρήζουν επανάληψη Ε.Θ.
Η κατανόηση της σωστής διαχείρισης κάθε σταδίου της επανάληψης της Ε.Θ.
Ασφαλής και προβλέψιμη αντιμετώπισης συμβαμάτων.
Αποτελεσματική έμφραξη του ρ.σ. με θερμή τεχνική και βιο-επαγωγικά υλικά.
Συζήτηση κλινικών προβληματισμών & ανταλλαγή απόψεων.

To σεμινάριο μοριοδοτείται από το Ινστιτούτο Επιστημονικών Θεμάτων Ε.Ο.Ο. – ΕΛΛΗΝΙΚΗ ΟΔΟΝΤΙΑΤΡΙΚΗ ΟΜΟΣΠΟΝΔΙΑ.
Κόστος συμμετοχής: 350 ευρώ.
Κόστος συμμετοχής: 315 ευρώ (για τα μέλη ΑΚΟ έκπτωση 10%)
Περισσότερες πληροφορίες θα βρείτε εδώ:

Align & Shine 3rd International GΟΑS Orthodontic Congress
2024-09-20 09:00 - 2024-09-22 16:30 | Petros Nomikos Conference Centre – Santorini

ΨΗΦΙΑΚΗ ΡΟΗ ΕΡΓΑΣΙΑΣ. Βασικές αρχές και απαιτήσεις από τη φωτογραφία, την ενδοστοματική σάρωση και την τομογραφία κωνικής δέσμης. Με κλινική άσκηση στην ενδοστοματική σάρωση
2024-09-20 09:30 - 2024-09-21 16:00 | Εταιρεία Οδοντοστοματολογικής Ερεύνης, Μικράς Ασίας 70, Αθήνα, Αττικής, 115 27, Greece
Η Εταιρεία Οδοντοστοματολογικής Ερεύνης διοργανώνει στις 20 & 21 Σεπτεμβρίου 2024 πρακτικό σεμινάριο ψηφιακής οδοντιατρικής με θέμα: ΨΗΦΙΑΚΗ ΡΟΗ ΕΡΓΑΣΙΑΣ. Βασικές αρχές και απαιτήσεις από τη φωτογραφία, την ενδοστοματική σάρωση και την τομογραφία κωνικής δέσμης. Με κλινική άσκηση στην ενδοστοματική σάρωση.
Σκοπός του σεμιναρίου είναι να γνωρίσουν οι συμμετέχοντες τη νέα ψηφιακή πραγματικότητα στη σύγχρονη οδοντιατρική πράξη και πώς αυτή αναβαθμίζει τον τρόπο λειτουργίας του ιατρείου.
Ενημερωθείτε αναλυτικά για το πρόγραμμα του σεμιναρίου εδώ.
Ομιλητές: Ν. Μακρής, Δ. Τασάκος

«Βήματα επιτυχίας για την ψηφιακή αποτύπωση»
2024-09-21 09:30 - 15:00 | Ξενοδοχείο Monastry, Βασ. Ηρακλείου 45, Θεσσαλονίκη, 546 23, Ελλάδα
H Στοματολογική Εταιρεία Βορείου Ελλάδος διοργανώνει στις 21/9/2024 πρακτικό σεμινάριο με θέμα «Βήματα επιτυχίας για την ψηφιακή αποτύπωση». To σεμινάριο θα πραγματοποιηθεί στο ξενοδοχείο “Monastry” στη Θεσσαλονίκη (Αίθουσα Empress Theodora, 1ος όροφος).
Η ενσωμάτωση των νέων ψηφιακών τεχνολογιών, στην αποτύπωση και σχεδίαση των προσθετικών αποκαταστάσεων, έχει δημιουργήσει καινούρια δεδομένα στην καθημερινότητα της κλινικής οδοντιατρικής πράξης. Η αλματώδης ανάπτυξη που πραγματοποιήθηκε την τελευταία δεκαετία αναφορικά με το επίπεδο της ακρίβειας και της πιστότητας του σκαναρίσματος, καθώς και με την εισαγωγή νέων λογισμικών με τεχνολογία τεχνητής νοημοσύνης, έχει οδηγήσει στην αυξανόμενη αποδοχή τους από την οδοντιατρική κοινότητα. Τα τρισδιάστατα ψηφιακά αποτυπώματα καλύπτουν πλέον όλο το φάσμα της προσθετικής από περιπτώσεις ενθέτων και γεφυρών έως επιεμφυτευματικών αποκαταστάσεων πλήρους φραγμού και ολικών οδοντοστοιχιών.
Σκοπός του σεμιναρίου είναι η πρακτική εξάσκηση στην λειτουργία και χρήση των ενδοστοματικών σαρωτών TRIOS της εταιρείας 3Shape. Οι συμμετέχοντες θα ενημερωθούν για τις δυνατότητες του λογισμικού 3Shape Unite, που απλοποιεί την καθημερινή κλινική πράξη, ενσωματώνοντας όλα τα ψηφιακά αρχεία των ασθενών (φωτογραφίες, ακτινογραφίες, αποτυπώματα, εντολές εργασίας εργαστηρίου) σε μία εύχρηστη πλατφόρμα. Ταυτόχρονα, θα εκπαιδευτούν στις διαδικασίες της ψηφιακής αποτύπωσης κολοβωμάτων δοντιών και εμφυτευμάτων, καθώς και στην ψηφιακή καταγραφή της σύγκλεισης.

Dental Duets & Solo
2024-09-21 09:30 - 2024-09-22 17:30 | Ίδρυμα Ευγενίδου, Λ. Συγγρού 387, Αθήνα, Αττικής, 17565
Η Ακαδημία Κλινικής Οδοντιατρικής διοργανώνει στις 21 – 22 Σεπτεμβρίου 2024 το συνέδριο Dental Duets & Solo, στο Ίδρυμα Ευγενίδου, με προσκεκλημένους ομιλητές διακεκριμένους οδοντίατρους, σε ένα εξαιρετικά ενδιαφέρον επιστημονικό πρόγραμμα.
Για τα ενεργά μέλη της ΑΚΟ η συμμετοχή στο συνέδριο αυτό είναι ΔΩΡΕΑΝ.
ΠΡΟΓΡΑΜΜΑ
Σάββατο, 21 Σεπτεμβρίου 2024.
9.30-11.00 Εγγύς οπίσθιες αποκαταστάσεις. Live Demo: Σχεδιασμός κοιλότητας & εγγύς αποκατάσταση. Hassan Hikmat
11.00-11.30 Διάλειμμα.
11.30-13.00 Μασητική μορφολογία: Λειτουργικά και Ανατομικά Ορόσημα. Live Demo: Μασητική Αποκατάσταση Άνω Πρώτου Γομφίου. Νίκος Καμπανάς
13.00-14.00 Διάλειμμα.
14.00-15.30 Άμεσες Όψεις. Live Demo: Φινίρισμα και Γυάλισμα για Άμεσες Όψεις. Αλεξάνδρα Παπανικολάου
15.30-16.00 Διάλειμμα.
16.00-17.30 Βελτιώνοντας τις Άμεσες Αποκαταστάσεις. Live Demo: Χρήση Ινών Υαλονημάτων στην Αποκαταστατική Οδοντιατρική. Stefano Cossar
Κυριακή, 22 Σεπτεμβρίου 2024
9.30-11.00 Σύγχρονες Προσεγγίσεις στη Διαχείριση Μαλακών Ιστών στην Αισθητική Ζώνη. Δυνατότητες και Περιορισμοί. Μέρος 1o. Γιώργος Γούμενος
11.00-11.30 Διάλειμμα.
11.30-13.00 Σύγχρονες Προσεγγίσεις στη Διαχείριση Μαλακών Ιστών στην Αισθητική Ζώνη. Δυνατότητες και Περιορισμοί. Μέρος 2o. Γιώργος Γούμενος
13.00-14.00 Διάλειμμα.
14.00-15.30 Σύγχρονες Προσεγγίσεις στη Διαχείριση Μαλακών Ιστών στην Αισθητική Ζώνη. Δυνατότητες και Περιορισμοί. Μέρος 3o. Γιώργος Γούμενος
Προεγγραφή στο συνέδριο: dentalduetssolo2024@gmail.com
To σεμινάριο μοριοδοτείται από το Ινστιτούτο Επιστημονικών Θεμάτων Ε.Ο.Ο. – ΕΛΛΗΝΙΚΗ ΟΔΟΝΤΙΑΤΡΙΚΗ ΟΜΟΣΠΟΝΔΙΑ.

Live Webinar: Ακινητοποίηση μετά από Οδοντικό Τραύμα στη Μόνιμη και Νεογιλή Οδοντοφυΐα: Πότε, Πώς, για Πόσο;
2024-09-24 20:00 - 21:30
Οι οδοντικοί τραυματισμοί αποτελούν ένα από τα πλέον επείγοντα περιστατικά που καλούμαστε να αντιμετωπίσουμε στην καθημερινή κλινική πράξη. Το 25% όλων των παιδιών της σχολικής ηλικίας έχουν υποστεί τουλάχιστον έναν οδοντικό τραυματισμό, ενώ το 33% των ενηλίκων έχουν επίσης βιώσει κάποιον οδοντικό τραυματισμό κατά τη διάρκεια της ζωή τους µε την πλειονότητα των τραυματισμών να συμβαίνουν πριν από την ηλικία των 19 ετών. Η ορθή διαχείριση των οδοντικών τραυματισμών είναι κρίσιμης σημασίας για τη μακροχρόνια διατήρηση των δοντιών στον φραγμό και την μείωση πιθανών επιπλοκών. Η χρήση ακινητοποίησης εφαρμόζεται όταν υπάρχει τραυματισμός των περιοδοντικών ιστών και του οστού ως αποτέλεσμα τη μετατόπιση του δοντιού από τη φυσιολογική του θέση στο φατνίο. Σε αυτό το διαδικτυακό σεμινάριο θα σας συζητήσουμε σε ποιες περιπτώσεις στη νεογιλή και μόνιμη οδοντοφυΐα ενδείκνυται ή/και είναι απαραίτητη η χρήση ακινητοποίησης; Τι χρονικό περιθώριο έχουμε από τον τραυματισμό και για πόσο χρονικό διάστημα πρέπει να γίνεται ακινητοποίηση; Ποια υλικά και ποιες μέθοδοι μπορούν να χρησιμοποιηθούν σύμφωνα με τα τελευταία διεθνή πρωτόκολλα ακινητοποίησης.

Γλώσσα: Ελληνικά

Ομιλήτρια: Παναγιώτα Καρδαρά

Webinar: Φυράματα Έμφραξης Ριζικών Σωλήνων
2024-09-24 20:00 - 21:30
Την Τρίτη 24 Σεπτεμβρίου 2024 στις 20:00, ο Ενδοδοντολόγος Δημήτρης Τόλιας, θα παρουσιάσει το θέμα: “Φυράματα έμφραξης ριζικών σωλήνων”. Το webinar αποτελεί συνδιοργάνωση του Συλλόγου Ελλήνων Ενδοδοντολόγων και του Οδοντιατρικού Συλλόγου Λασιθίου και αποδίδει 1,5 Μόρια Επαγγελματικής Επιμόρφωσης Οδοντιάτρων (ΜΕΕΟ) της Ελληνικής Οδοντιατρικής Ομοσπονδίας και 1,5 CPD Credit Hour. Η γλώσσα διεξαγωγής του webinar θα είναι η Ελληνική.
Περίληψη
Τα φυράματα έμφραξης είναι αναπόσπαστο κομμάτι της διαδικασίας της τελικής έμφραξης των ριζικών σωλήνων. Γεμίζουν το κενό μεταξύ στερεού εμφρακτικού υλικού και τοιχώματος του ριζικού σωλήνα. Εμφράσσουν δυσπρόσιτες περιοχές, όπως ισθμούς, παράπλευρους ριζικούς σωλήνες, τα κενά μεταξύ των κώνων γουταπέρκας όταν χρησιμοποιείται η πλάγια συμπύκνωση ως τεχνική έμφραξης. Τα φυράματα, τέλος, λειτουργούν ως λιπαντικός παράγοντας για τη γουταπέρκα κατά την τοποθέτηση και συμπύκνωσή της της εντός του συστήματος των ριζικών σωλήνων.
Αυτό το διαδικτυακό σεμινάριο θα παρέχει επισκόπηση όλων των τύπων των διαθέσιμων φυραμάτων και των ιδιοτήτων τους. Θα επικεντρωθεί όμως σε μια σύγκριση μεταξύ των πιο συχνά χρησιμοποιούμενων στην κλινική πράξη, δηλαδή μεταξύ των ρητινωδών και των βιοκεραμικών φυραμάτων, βασισμένη στη διαθέσιμη βιβλιογραφία.
Σκοπός αυτού του διαδικτυακού σεμιναρίου είναι η ενημέρωση των συναδέλφων για τις διαθέσιμες επιλογές φυραμάτων και να τους βοηθήσει στην επιλογή του κατάλληλου φυράματος για την κλινική τους πράξη.

Online Seminar με live Surgery
2024-09-25 19:00 - 20:30
Διάρκεια Webinar: 90’

Περιγραφή
Άμεση κατευθυνόμενη τοποθέτηση εμφυτεύματος σε μετεξακτικό φατνίο στην αισθητική ζώνη. Θεραπευτικές προσεγγίσεις από το βιολογικό υπόβαθρο στο live surgery.
Παρουσίαση του συστήματος εμφυτευμάτων Omni taper.
Οι υψηλές αισθητικές απαιτήσεις της σύγχρονης οδοντιατρικής καλούν για πλήρη αποκατάσταση της αρμονίας ανάμεσα σε μαλακούς και σκληρούς ιστούς, αλλά και ανάμεσα στο χαμόγελο και όλο το πρόσωπο.
Η αποκατάσταση αλλά και η διατήρηση των μαλακών και σκληρών ιστών στην αισθητική ζώνη εξαρτάται από πάρα πολλούς παράγοντες που έχουν να κάνουν από την επιλογή χειρουργικής προσέγγισης μέχρι και τα χαρακτηριστικά της προσθετικής αποκατάστασης και του εμφυτεύματος.
Στο περιστατικό που θα αντιμετωπιστεί live θα γίνει άμεση τοποθέτηση εμφυτεύματος με πλήρη καθοδήγηση χειρουργικού νάρθηκα, θα συζητηθούν οι εναλλακτικές προσεγγίσεις και θα παρουσιαστεί ο τρόπος και τα διαφορετικά σενάρια εξατομίκευσης της επούλωσης των μαλακών ιστών.
Θα παρουσιαστούν:
– Τεχνικές ατραυματικής εξαγωγής
– Παρουσίαση του πρωτόκολλου τρυπανισμού και ελέγχου με το νάρθηκα κατευθυνόμενης τοποθέτησης,
– Τοποθέτηση οστικού μοσχεύματος
– Τεχνικές λήψης μοσχεύματος συνδετικού ιστού και για αύξηση του όγκου των προστομιακών ούλων
– Τεχνικές συρραφής για μυλική μεατόπιση κρημνού και σταθεροποίηση μοσχεύματος μαλακών ιστών
– Διαμόρφωση εξατομικευμένου προσθετικού προφίλ ανάδυσης
Ομιλητής: Σπύρος Καρατζάς

« ΧΡΗΣΗ ΤΟΥ ΑΤΟΜΙΚΟΥ ΗΛΕΚΤΡΟΝΙΚΟΥ ΦΑΚΕΛΟΥ ΥΓΕΙΑΣ (ΑΗΦΥ) ΣΤΗΝ ΟΔΟΝΤΙΑΤΡΙΚΗ ΠΡΑΚΤΙΚΗ - ΕΝΑΣ ΠΡΑΚΤΙΚΟΣ ΟΔΗΓΟΣ»
2024-09-26 20:30 - 21:30
Στο πλαίσιο του 12ου κύκλου εξ΄ αποστάσεως σεμιναρίων που διοργανώνει ο Οδοντιατρικός Σύλλογος Πειραιά, θα πραγματοποιηθεί την Πέμπτη, 26 Σεπτεμβρίου και ώρα 20:30 εισήγηση με θέμα « ΧΡΗΣΗ ΤΟΥ ΑΤΟΜΙΚΟΥ ΗΛΕΚΤΡΟΝΙΚΟΥ ΦΑΚΕΛΟΥ ΥΓΕΙΑΣ (ΑΗΦΥ) ΣΤΗΝ ΟΔΟΝΤΙΑΤΡΙΚΗ ΠΡΑΚΤΙΚΗ – ΕΝΑΣ ΠΡΑΚΤΙΚΟΣ ΟΔΗΓΟΣ» και κεντρική ομιλήτρια την Δρα. Ελένη Γεωργακοπούλου.
Η επιστημονική εκδήλωση μοριοδοτείται με 1 μόριο Επαγγελματικής Επιμόρφωσης Οδοντιάτρων.

Master Course Σύγκλεισης: Από τους Νάρθηκες για ΚΓΔ διαταραχές έως την Ολική Στοματική Αποκατάσταση της Φθαρμένης Οδοντοφυΐας
2024-09-27 09:00 - 2024-09-28 17:00 | Dental Place / Brånemark Osseointegration Center Greece, Κηφισίας 355 & Σαρανταπόρου – Κηφισιά, Αθήνα, Ελλάδα
Είναι γενικά παραδεκτό ότι το επίπεδο ικανοποίησης και ολοκλήρωσης των οδοντιάτρων έχει σχέση με την ασφάλεια που αισθάνονται να διαγνώσουν και να θεραπεύσουν πιο πολύπλοκα περιστατικά. Ένας από τους σημαντικότερους παράγοντες επιτυχίας είναι η ικανότητα διαχείρισης της σύγκλεισης από τα πιο απλά ως τα πιο σύνθετα περιστατικά, όπως η φθαρμένη οδοντοφυΐα, η αύξηση της κάθετης διάστασης και οι εκτεταμένες αποκαταστάσεις επί εμφυτευμάτων.
Στόχος του σεμιναρίου είναι η παρουσίαση μιας χωρίς δογματισμούς θεώρηση της σύγκλεισης, ως βιολογικό σύστημα, στην καθημερινή οδοντιατρική πράξη. Θα παρουσιαστούν με ισχυρή κλινική συσχέτιση η ανατομία, λειτουργία και δυσλειτουργία του στοματογναθικού συστήματος. Μέσα από μία συγκεκριμένη διαδικασία εξέτασης οι συμμετέχοντες θα διώξουν την σύγχυση και την αβεβαιότητα για την διάγνωση και αντιμετώπιση συγκλεισιακών προβλημάτων και θα μπορούν να επιλέξουν τι μπορούν να θεραπεύσουν και τι χρειάζεται να παραπέμψουν.
Αρχικά ο κάθε συμμετέχων θα εξασκηθεί σε μία σαφώς προσδιορισμένη μεθοδολογία λήψης ιστορικού και εξέτασης του ασθενή έτσι ώστε να μπορεί να διαγνώσκει και να αξιολογεί κάθε φορά την πρόοδο της θεραπείας.
Δείτε αναλυτικά εδώ τη διάρθρωση του προγράμματος του σεμιναρίου.

Τεκμηριωμένες απαντήσεις σε προβληματισμούς και διλήμματα της προσθετικής κλινικής πράξης
2024-09-28 09:00 - 15:30 | Novotel Athenes, Μιχαήλ Βόδα 4, Αθήνα, Αττικής, 10439
Τα τελευταία χρόνια η τεχνολογία έχει εισέλθει με πολύ δυναμικό τρόπο στην κλινική πράξη και ιδιαίτερα στην Προσθετική. Νέες συσκευές, λογισμικά, ψηφιακή τεχνολογία σε κλινικό και εργαστηριακό επίπεδο και τόσα άλλα. Η εξέλιξη της ψηφιακής τεχνολογίας σαφώς μπορεί να βελτιώσει τις κλινικές δυνατότητες, να βελτιώσει τα κλινικά αποτελέσματα στην καθημερινή πράξη και ενδεχομένως να απλοποιήσει κάποια κλινικά στάδια. Από την άλλη πλευρά έχουν εισαχθεί πολλά νέα υλικά για την κατασκευή προσθετικών αποκαταστάσεων, τα οποία διαφημίζονται και προωθούνται χωρίς όμως πάντα να υπάρχει η δέουσα επιστημονική τεκμηρίωση. Αντίθετα, κάποιες τεχνικές που πριν από δέκα ή είκοσι χρόνια να θεωρούντο καινοτομίες, μπορούν σήμερα να προταθούν στους ασθενείς και να ενταχθούν με ασφάλεια στο σχέδιο θεραπείας. Η βασική αρχή της κλινικής πρακτικής όμως παραμένει η ίδια, να προσφέρει το καλύτερο δυνατό αποτέλεσμα στον ασθενή. Σκοπός της Ημερίδας αυτής είναι να δοθούν τεκμηριωμένες απαντήσεις σε προβληματισμούς και διλήμματα που αντιμετωπίζει ο κλινικός στην καθημέρα πράξη μέσα από επιστημονική προσέγγιση, κριτική θεώρηση και κλινικά παραδείγματα. Στους προβληματισμούς αυτούς περιλαμβάνονται οι νεότερες εργαστηριακές και κλινικές τεχνικές, η σύγκριση των συμβατικών και εμφυτευματικών αποκαταστάσεων σε βάθος χρόνου, τα νέα ολοκεραμικά υλικά και η χρήση της ψηφιακής τεχνολογίας, πάντα μέσα από την σκοπιά του μαχόμενου κλινικού.
ΣΥΝΤΟΝΙΣΤΗΣ:
Στέφανος Κούρτης, Αναπλ. Καθηγητής, Διευθυντής Εργαστηρίου Προσθετικής ΕΚΠΑ
ΟΜΙΛΗΤΕΣ:
Σαραφιάνου Ασπασία, Επίκ. Καθηγήτρια ΕΚΠΑ
Παπαβασιλείου Γεώργιος, Επίκ. Καθηγητής ΕΚΠΑ
Σιλβέστρος Σπύρος, Επίκ. Καθηγητής ΕΚΠΑ
Ανδριτσάκης Παναγιώτης, Ειδ. στην Προσθετική
Λαμπρόπουλος Παναγιώτης, Ειδ. στην Προσθετική

Ημερίδα του Ο.Σ. Μεσσηνίας: Αποκαταστάσεις Ζιρκονίας - Σύγχρονα Κλινικά Επανορθωτικά Πρωτόκολλα
2024-09-28 09:00 - 17:00 | Rex Hotel, Αριστομένους 26, Καλαμάτα, 24100, Ελλάδα
Πληροφορίες – Πρόγραμμα ΕΔΩ

All about Orofacial Pain 2.0.
2024-09-28 09:00 - 2024-09-29 17:00 | AKO Αίθουσα, Εριφύλης 17-19, Αθήνα, 11634, Ελλάδα
Ο γενικός αλλά και ο ειδικός οδοντίατρος αντιμετωπίζει καθημερινά περιστατικά πόνου στο οδοντιατρείο με πιο συχνό τον πόνο οδοντικής αιτιολογίας. Το κλινικό σεμινάριο Στοματοπροσωπικός Πόνος 2.0 – Orofacial Pain Update 2.0 θα καλύψει εκτενώς το θεωρητικό μέρος της διεθνούς ταξινόμησης του Στοματοπροσωπικού Πόνου (International Classification of Orofacial Pain – ICOP, 2020) με έμφαση κυρίως στον πόνο που δεν οφείλεται σε οδοντικές παθήσεις όπως πόνος από Κρανιογναθικές Διαταραχές (Temporomandibular Disorders – TMD), νευροπαθητικός πόνος, κεφαλαλγίες και ιδιοπαθής στοματοπροσωπικός πόνος. Παράλληλα θα γίνει λεπτομερής αναφορά και στην ψυχοκοινωνική προσέγγιση ασθενών με στοματοπροσωπικό πόνο. Επίσης θα αναπτυχθούν διεξοδικά τα βήματα που ακολουθούνται για να τεθεί η ορθή (διαφορο-) διάγνωση καθώς και τα θεραπευτικά πρωτόκολα που είναι διαθέσιμα σήμερα.
Η ημερίδα απευθύνεται* τόσο σε γενικούς όσο και σε εξειδικευμένους οδοντιάτρους, αλλά και σε επαγγελματίες υγείας που ενδιαφέρονται για τον στοματοπροσωπικό πόνο και τη λειτουργεία του στοματογναθικού συστήματος όπως στοματοπροσωπικοί χειρουργοί αλλά και γενικοί γιατροί, ρευματολόγοι, αναισθησιολόγοι και νευρολόγοι.
*Το σεμινάριο είναι συνέχεια και επέκταση των ημερίδων Orofacial Pain Update που πραγματοποιήθηκαν στην ΑΚΟ το 2022 και 2023 και απευθύνεται σε όλους τους συναδέλφους ανεξάρτητα αν παρακολούθησαν τα σεμινάρια των προηγούμενων ετών.
Θεματολογία Σεμιναρίου:

Σύντομη ανατομία και φυσιολογία στοματογναθικού συστήματος.
Φυσιολογία του πόνου.
Διεθνής Κατάταξη Στοματοπροσωπικού Πόνου (ICOP 2020).
Διάγνωση και Θεραπεία Κρανιογναθικών Διαταραχών (σύντομη ανακεφαλαίωση Orofacial Pain Update 2022&2023).
Νευροπαθητικός Πόνος.
Κεφαλαλγίες άμεσα σχετιζόμενες με οδονταλγίες και κρανιογναθικές διαταραχές.
Ιδιοπαθής Στοματοπροσωπικός Πόνος.
Ψυχοκοινωνική προσέγγιση ασθενών με Στοματοπροσωπικό Πόνο.
Διαφορική Διάγνωση Στοματοπροσωπικού Πόνου.

Το πρακτικό σεμινάριο θα περιλαμβάνει:

Λήψη ιστορικού ασθενών με στοματοπροσωπικό πόνο.
Κλινική εξέταση ασθενών με στοματοπροσωπικό πόνο.
Συζήτηση περιστατικών.

To σεμινάριο μοριοδοτείται από το Ινστιτούτο Επιστημονικών Θεμάτων Ε.Ο.Ο. – ΕΛΛΗΝΙΚΗ ΟΔΟΝΤΙΑΤΡΙΚΗ ΟΜΟΣΠΟΝΔΙΑ.
Ομιλητής: Μιχάλης Κούτρης.
Κόστος συμμετοχής: 350 ευρώ.
Κόστος συμμετοχής: 315 ευρώ (για τα μέλη ΑΚΟ έκπτωση 10%).

3rd Style Italiano Endodontics
2024-09-28 09:00 - 2024-09-29 19:00 | Wyndham Grand Athens, Μεγ. Αλεξάνδρου 2, Αθήνα, Αττική, 104 37

Κρανιογναθικές διαταραχές και σύγκλειση
2024-09-30 13:00 - 14:00
Webinar της Στοματολογικής Εταιρείας της Ελλάδος με ομιλήτριες τις: Ν. Αλεξίου, Επίκουρη Καθηγήτρια Διαγνωστικής και Ακτινολογίας Στόματος ΕΚΠΑ και Ι. Ρούσσου, Επίκουρη Καθηγήτρια Προσθετολογίας ΕΚΠΑ.

28ο Πανευρωπαϊκό Συνέδριο Οδοντιατρικής Δημόσιας Υγείας
2024-10-03 08:00 - 2024-10-05 17:00 | Πολιτιστικό Συνεδριακό Κέντρο Ηρακλείου, Λεωφ. Νικολαου Πλαστήρα 49, Ηράκλειο, Ηράκλειο, 712 01, Ελλάδα
Η European Association of Dental Public Health, μία από τις πιο σημαντικές Ευρωπαϊκές Επιστημονικές Οδοντιατρικές Εταιρείες, με τους τέσσερις Οδοντιατρικούς Συλλόγους της Κρήτης διοργανώνουν το 28ο Πανευρωπαϊκό Συνέδριο Οδοντιατρικής Δημόσιας Υγείας από τις 3 έως τις 5 Οκτωβρίου 2024.
Το 28ο Πανευρωπαϊκό Συνέδριο Οδοντιατρικής Δημόσιας Υγείας διοργανώνεται παράλληλα με το 2ο Παγκρήτιο Οδοντιατρικό Συνέδριο από τους τέσσερις οδοντιατρικούς συλλόγους του νησιού.
«Κορυφαίοι διεθνώς Καθηγητές και ειδικοί από Πανεπιστήμια της Ελλάδας, της Κύπρου και όλης της Ευρώπης θα παρουσιάσουν τις πιο σημαντικές επιστημονικές εξελίξεις στην Οδοντιατρική και τη Δημόσια Υγεία. Παράλληλα, οδοντίατροι και φοιτητές Οδοντιατρικής θα παρουσιάσουν πρωτότυπες επιστημονικές εργασίες, ο αριθμός των οποίων αναμένεται να ξεπεράσει τις εκατό!
Το υψηλό επιστημονικό επίπεδο των δύο Συνεδρίων, η παρουσία Καθηγητών και εκπροσώπων από τα πιο σημαντικά Πανεπιστήμια και Επιστημονικές Εταιρείες της Ευρώπης, οι υπέροχες πολιτιστικές εκδηλώσεις, η ομορφιά και ο πολιτισμός της Κρήτης, η παραδοσιακή φιλοξενία των Κρητικών, αναμένεται να προσελκύσουν σημαντικό αριθμό συνέδρων που θα ζήσουν μια αξέχαστη εμπειρία. Άλλωστε, το Ηράκλειο και η Κρήτη συνδυάζουν το μεγαλείο του Μινωικού Πολιτισμού, του πρώτου προηγμένου πολιτισμού της Ευρώπης, με τη δημιουργικότητα και το δυναμισμό της σύγχρονης Ελλάδας.
Σας καλούμε να συμμετάσχετε και να στηρίξετε ένα μοναδικό επιστημονικό γεγονός που θα αποτελέσει σταθμό των επιστημονικών και επαγγελματικών εξελίξεων στην Οδοντιατρική, τόσο στην Ελλάδα όσο και διεθνώς. Ελπίζουμε να σας δούμε στην Κρήτη!» αναφέρει στον χαιρετισμό τους ο Δρ. Αριστομένης Ι. Συγγελάκης, πρόεδρος της Οργανωτικής Επιτροπής του 28ου Πανευρωπαϊκού Συνεδρίου Οδοντιατρικής Δημόσιας Υγείας και Συμπρόεδρος της European Association of Dental Public Health και ο κ. Ιωάννης Σμπώκος, Πρόεδρος της Οργανωτικής Επιτροπής του 2ου Παγκρήτιου Οδοντιατρικού Συνεδρίου και πρόεδρος του Ο.Σ. Ηρακλείου.

60ο Πανελλήνιο Συνέδριο Στοματολογικής Εταιρείας Ελλάδος
2024-10-04 08:00 - 2024-10-05 17:00 | Crowne Plaza Athens City Centre Hotel, Μιχαλακοπούλου 50, Αθήνα, Αττική, 115 28, Ελλάδα
Η Στοματολογική Εταιρεία Ελλάδος διοργανώνει το 60ο Πανελλήνιο Συνέδριο της στις 4-5 Οκτωβρίου 2024 στο Ξενοδοχείο Crowne Plaza, στην Αθήνα. Το συνέδριο θα έχει θέμα «All about implants». Καταληκτική ημερομηνία υποβολής εργασιών: 30 Ιουνίου 2024.
Στο μήνυμά του ο Πρόεδρος της ΣΕΕ, Ιωάννης Μελακόπουλος, Στοματικός και Γναθοπροσωπικός Χειρουργός αναφέρει:
«Αγαπητοί συνάδελφοι,
Συμπληρώνονται φέτος εξήντα διοργανώσεις επιτυχημένων, νομίζουμε, συνεδρίων της Στοματολογικής Εταιρείας Ελλάδος (ΣΕΕ). Το Διοικητικό Συμβούλιο και η Οργανωτική Επιτροπή επέλεξαν την Αθήνα για την υλοποίηση του 60ου συνεδρίου της, στις 4-5 Οκτωβρίου 2024, στο ξενοδοχείο CROWNE PLAZA. Δεν ονομάστηκε επετειακό το συνέδριο αυτό, επειδή το 2013 η επέτειος των πενήντα χρόνων του, εορτάστηκε στα Ιωάννινα μαζί με την συμπλήρωση ενός αιώνα από την απελευθέρωση της πόλης.
Ο Οκτώβριος είναι εποχή ευνοϊκή για επίσκεψη στην πόλη των Αθηνών και παρακολούθηση των άπειρων πολιτιστικών της εκδηλώσεων.
Η Οργανωτική Επιτροπή επέλεξε για κύριο θέμα την εμφυτευματολογία διατηρώντας όμως τον αγγλικό τίτλο με τον οποίο επικράτησε διεθνώς ως “All about implants”. Το κατευθυνόμενο επομένως πρόγραμμα θα αφορά, κατά κύριο λόγο, τα εμφυτεύματα. Όμως από ένα συνέδριο της ΣΕΕ, του οποίου η πολυθεματικότητα έχει αναγνωριστεί διαχρονικά από τους οδοντιάτρους, δεν θα μπορούσε να απουσιάζουν κλινικές, ερευνητικές εργασίες και πρακτικά θέματα.
Σας καλούμε λοιπόν όλους να συμμετάσχετε με ελεύθερες ανακοινώσεις και posters, που μπορούν να καλύπτουν όλα τα γνωστικά αντικείμενα της Οδοντιατρικής.Τέλος θα πρέπει να τονιστεί ότι η πολυπληθής παρουσία σας είναι εκείνη που συμβάλλει ουσιαστικά στην επιτυχία του συνεδρίου και σε αυτήν στηριζόμαστε για να συνεχίσουμε το έργο της ΣΕΕ στο μέλλον».
Αντίστοιχα, στο δικό του κάλεσμα ο Πρόεδρος της Οργανωτικής Επιτροπής Πάνος Χριστόπουλος, Στοματικός και Γναθοπροσωπικός Χειρουργός, Επίκουρος Καθηγητής ΕΚΠΑ αναφέρει:
«Αγαπητοί συνάδελφοι,
Με μεγάλη χαρά σας προσκαλούμε στο 60ο Συνέδριο της Στοματολογικής Εταιρείας της Ελλάδος, το οποίο διοργανώνεται στην Αθήνα, στις 4-5 Οκτωβρίου 2024.
Το Συνέδριο είναι αφιερωμένο στην Εμφυτευματολογία, η οποία καλύπτει πλέον ένα πολύ μεγάλο φάσμα της σύγχρονης Οδοντιατρικής. Η οργανωτική επιτροπή έχει καταβάλλει κάθε δυνατή προσπάθεια ώστε ο γενικός τίτλος του «All about implants» να ανταποκρίνεται στην θεματολογία του προγράμματος. Θα αναπτυχθούν μέσα από εισηγήσεις, στρογγυλά τραπέζια, master classes, πρακτικά σεμινάρια και κλινικά θέματα σχεδόν όλα όσα ο σύγχρονος οδοντίατρος οφείλει να γνωρίζει για την χρήση των εμφυτευμάτων. Μια πλειάδα διακεκριμένων Ελλήνων αλλά και ξένων ομιλητών θα παρουσιάσει τις σύγχρονες απόψεις σχετικά με την χειρουργική τοποθέτηση των εμφυτευμάτων, τις αναπλαστικές τεχνικές, τον χειρισμό των μαλακών ιστών, την προσθετική αποκατάσταση, την διατήρηση του αποτελέσματος και την πρόληψη και αντιμετώπιση των επιπλοκών. Επιπλέον στα πλαίσια της πολυθεματικότητας που χαρακτηρίζει τα συνέδρια της ΣΕΕ καλούνται όλοι οι συνάδελφοι που επιθυμούν να υποβάλλουν ελεύθερες ανακοινώσεις και επιτοίχιες παρουσιάσεις με ελεύθερη θεματολογία.
Το ξενοδοχείο CROWNE PLAZA που επιλέχθηκε για την διεξαγωγή του Συνεδρίου προσφέρει ένα άνετο και σύγχρονο περιβάλλον και βρίσκεται στο κέντρο της Αθήνας, με πολλούς χώρους στάθμευσης αλλά και σταθμό του μετρό σε μικρή απόσταση διευκολύνοντας έτσι την πρόσβαση των συνέδρων.
Σας περιμένουμε όλους για ένα διήμερο γεμάτο από επιστημονική γνώση και ελεύθερη ανταλλαγή απόψεων».

2ο Παγκρήτιο Οδοντιατρικό Συνέδριο
2024-10-04 08:00 - 2024-10-05 17:00 | Πολιτιστικό Συνεδριακό Κέντρο Ηρακλείου, Λεωφ. Νικολαου Πλαστήρα 49, Ηράκλειο, Ηράκλειο, 712 01, Ελλάδα
Οι Οδοντιατρικοί Σύλλογοι Ηρακλείου, Χανίων, Ρεθύμνου και Λασιθίου διοργανώνουν το 2ο Παγκρήτιο Οδοντιατρικό Συνέδριο στις 4-5/10/2024, στο Πολιτιστικό Συνεδριακό Κέντρο Ηρακλείου.
Παράλληλα, για πρώτη φορά ενώνουν τις δυνάμεις τους για τη διοργάνωση του 28ου Πανευρωπαϊκού Συνεδρίου Οδοντιατρικής Δημόσιας Υγείας, που θα διεξαχθεί 3-5/10/2024, στον ίδιο χώρο με το 2ο Παγκρήτιο Οδοντιατρικό Συνέδριο.
Κορυφαίοι διεθνώς Καθηγητές και ειδικοί από Πανεπιστήμια της Ελλάδας, της Κύπρου και όλης της Ευρώπης θα παρουσιάσουν τις πιο σημαντικές επιστημονικές εξελίξεις στην Οδοντιατρική και τη Δημόσια Υγεία σε έναν υπέροχο χώρο, το Πολιτιστικό Συνεδριακό Κέντρο Ηρακλείου, ενώ οδοντίατροι και φοιτητές Οδοντιατρικής από την Ελλάδα και το εξωτερικό θα παρουσιάσουν πρωτότυπες επιστημονικές εργασίες, ο αριθμός των οποίων αναμένεται να ξεπεράσει τις εκατό.

Η ολιστική προσέγγιση της Αποκαταστατικής Οδοντιατρικής
2024-10-05 09:00 - 16:00 | Grand Hotel Palace Thessaloniki, Μοναστηρίου 305, Θεσσαλονίκη, 54628
Ο Οδοντιατρικός Σύλλογος Θεσσαλονίκης διοργανώνει το Σάββατο, 5 Οκτωβρίου 2024 ημερίδα με θέμα “Η ολιστική προσέγγιση της Αποκαταστατικής Οδοντιατρικής”, η οποία θα πραγματοποιηθεί στο ξενοδοχείο “GRAND HOTEL PALACE”, στη Θεσσαλονίκη. Η συμμετοχή στην ημερίδα είναι δωρεάν.
Ο σκοπός της ημερίδας είναι να αναδειχθεί η σημασία της αξία της αποκατάστασης από την πλέον απλή στην πιο σύνθετη, μέσα από το πρίσμα πολλαπλών εξειδικεύσεων πάντα με γνώμονα την υγεία, τη λειτουργική ικανότητα, αλλά και την αισθητική του ασθενούς.
Πατήστε εδώ για να δείτε αναλυτικά το πρόγραμμα της ημερίδας.

ΕΠ-ΕΝΘΕΤΑ: Σεμινάριο από την ΑΚΟ
2024-10-05 09:00 - 17:00 | Συνεταιρισμός Οδοντιάτρων Θεσσαλονίκης ΣΟΘ – Υποκατάστημα Τσιμισκή, Τσιμισκή 43, Θεσσαλονίκη, 546 23
Η Ακαδημία Κλινικής Οδοντιατρικής διοργανώνει το Σάββατο, 5 Οκτωβρίου 2024 σεμινάριο με θεωρητικό και πρακτικό μέρος με κεντρικό θέμα “ΕΠ-ΕΝΘΕΤΑ”. Το σεμινάριο θα διεξαχθεί στην Θεσσαλονίκη, στο Συνεταιρισμό Οδοντιάτρων Θεσσαλονίκης ΣΟΘ – Υποκατάστημα Τσιμισκή.
Στο θεωρητικό μέρος θα αναλυθούν οι τεχνικές και τα υλικά για:
– ένθετες, επένθετες και υπερένθετες έμμεσες αποκαταστάσεις.
– συγκόλληση σε διαφορετικά υλικά (αδαμαντίνη, οδοντίνη, σύνθετη ρητίνη).
– προστασία πολφού.
– παρασκευή κοιλότητας.
– αποτύπωση.
– προσωρινή αποκατάσταση.
– δοκιμή, προετοιμασία & συγκόλληση έμμεσων αποκαταστάσεων.Στο πρακτικό μέρος θα γίνει άσκηση των συμμετεχόντων σε:
– προετοιμασία φυσικών δοντιών (άμεση κάλυψη οδοντίνης, προστασία πολφού).
– παρασκευή δοντιών για έμμεση αποκατάσταση.
– αποτύπωση.
– συγκόλληση έμμεσης αποκατάστασης.
Στόχοι σεμιναρίου:
– επιλογή κατάλληλου υλικού αποκατάστασης.
– εξοικείωση με τα κλινικά στάδια των ενθέτων και επενθέτων.
– χρήση απλών και αποτελεσματικών τεχνικών αποτύπωσης.
– εύκολη δημιουργία προσωρινών αποκαταστάσεων.
– αποτελεσματική συγκόλληση.
– συζήτηση κλινικών προβληματισμών & ανταλλαγή απόψεων.
To σεμινάριο μοριοδοτείται από το Ινστιτούτο Επιστημονικών Θεμάτων Ε.Ο.Ο. – ΕΛΛΗΝΙΚΗ ΟΔΟΝΤΙΑΤΡΙΚΗ ΟΜΟΣΠΟΝΔΙΑ.
Ομιλητής: Μίνως Σταυριδάκης.
Κόστος συμμετοχής: 250ευρώ.
Κόστος συμμετοχής: 225 ευρώ (μέλη της ΑΚΟ έκπτωση 10%).
